I 1807 kjøpte Trond gården Utheim på Averøya. Han utviklet gården samtidig som han praktiserte som predikant på Nordmøre og pleiet vennskap med Hauge. I 1821 byttet han gård med en annen haugianer i Torvik i Øre. Byttet foregikk på spektakulært vis, ved at folk og dyr ble fraktet på flåte over Kornstadfjorden til Storlandet. Han virket som lekmann, næringsutvikler og spesialist innen hagebruk fra Torvik, mens han utviklet gårdsbruket på Bøen, hvor han døde i 1846.